**Dodatok č. 1**

**K Mimoriadnemu prevádzkovému poriadku**

**ZŠ s VJM – Alapiskola Žihárec 2,**

**platného od 26. 04. 2021,**

**s platnosťou od 3.05.2021**

1 Pri prezenčnej forme vzdelávania a pri povolenej prevádzke sa riadime podľa:

a. manuálu „Návrat do škôl od 3.mája 2021“   
b. „Covid – školského semaforu“ (zelená, oranžová, červená fáza) tzn. manuálov pre  
jednotlivé typy škôl a školských zariadení, ktoré sú zverejnené na stránkach MŠVVaŠ  
SR v Aktuálnych témach v položke Manuál opatrení pre školy a školské zariadenia,  
c. platných uznesení Vlády SR, rozhodnutiami ministra školstva, vedy, výskumu a športu,  
vyhláškami ÚVZ SR   
d. celoštátneho COVID AUTOMATU, miestne príslušného RÚVZ, ktorý môže rozhodnúť  
o ďalších, avšak len prísnejších opatreniach s vplyvom na priebeh výchovnovzdelávacieho procesu v školách a školských zariadeniach v danom regióne, ktorého  
sa tieto opatrenia týkajú.

2 Školská dochádzka

Žiak a ani jeho zákonný zástupca nemá povinnosť predkladať negatívny výsledok testu. Zákonný zástupca môže rozhodnúť, či sa žiak bude zúčastňovať prezenčného vyučovania.  
V takomto prípade, ak sa žiak dobrovoľne rozhodnutím zákonného zástupcu nebude zúčastňovať prezenčného vyučovania, je povinný predkladať ospravedlnenie od zákonného zástupcu v dĺžke 5 dní podľa platného rozhodnutia ministra z 28.8.2020 z účinnosťou od 1. septembra 2020 zverejneného na webovej stránke ministerstva školstva: https://www.minedu.sk/data/att/17169.pdf

Pri prerušení školskej dochádzky na viac ako 3 dni (vrátane sviatkov a víkendov) zákonný zástupcažiaka predkladá čestné vyhlásenie (Príloha č. 8)

3 Zamestnanci škôl a školských zariadení

Aktuálny stav zariadenia okresu podľa COVID AUTOMATU je zverejnený na stránke: https://korona.gov.sk/covid-automat-naslovensku/  
Pre zamestnancov škôl a školských zariadení platí podľa Vyhlášky Úradu verejného zdravotníctva SR č. 200/2021 nasledovné:

III. stupeň varovania – frekvencia 7 dní - zamestnanec predkladá Prílohu č. 9/a, Prílohu č. 9/b

II. stupeň varovania – nemá povinnosť sa testovať. Zamestnanec predkladá svojmu  
zamestnávateľovi Prílohu č. 9/c.

I. stupeň varovania – nemá povinnosť sa testovať. Zamestnanec predkladá svojmu  
zamestnávateľovi Prílohu č. 9/c.

Zamestnanci, ktorí nemajú povinnosť testovať sa predkladajú po každom prerušení dochádzky do zamestnania v trvaní viac ako 3 po sebe nasledujúce dni (vrátane víkendov a sviatkov) písomné vyhlásenie (príloha č. 9/c), o tom, že zamestnanec neprejavuje príznaky prenosného ochorenia a nemá nariadené karanténne opatrenie prípadne PN vystavenú príslušným lekárom.

4 Školský klub detí

Riadi sa COVID AUTOMATOM - časť ŠKOLY. Pri svojej prevádzke ŠKD postupuje v zmysle Covid školského semaforu, dôsledne dbá na dodržiavanie všetkých protiepidemiologických opatrení. Je žiaduce, aby sa žiaci ani v ŠKD nepremiešavali, aby sa skupiny v priebehu týždňa nemenili, aby bolo možné prípadné dohľadanie úzkych kontaktov.

5 Podmienky vstupu do objektu školy a školského zariadenia

Podmienky vstupu do objektu školy a školského zariadenia upravuje vyhláška Úradu verejného zdravotníctva SR č. 200/2021 z dňa 30. 4. 2021.

Zamestnanci školy a školského zariadenia sa preukazujú negatívnym výsledkom testu na ochorenie COVID – 19 nie starším ako 7 dní alebo sa preukazujú niektorou z výnimiek na testovanie (prekonanie choroby COVID-19, zaočkovaná osoba, iná zdravotná indikácia a pod.) ak vstupujú do objektu školy alebo školského zariadenia nachádzajúce sa v III. stupni varovania (bordový okres)

Zamestnanci školy a školského zariadenia s miestom výkonu práce v okrese zaradenom do II. stupňa varovania (červený okres) a 1. stupňa varovania (ružový okres) počas dňa nemusia predkladať test s negatívnym výsledkom testu na ochorenie COVID – 19.   
Všetky ostatné osoby, sa v zmysle platnej vyhlášky Úradu verejného zdravotníctva SR č. 200/2021 podľa § 1 ods. 2, písm. b) pri vstupe do objektu/areálu školy alebo školského zariadenia nachádzajúce sa v III. stupni varovania (bordový okres) preukazujú negatívnym výsledkom testu na ochorenie COVID – 19 nie starším ako 7 dní, alebo sa preukazujú niektorou z výnimiek na testovanie (prekonanie choroby COVID-19, zaočkovaná osoba, iná zdravotná indikácia)  
V červených (2. stupeň varovania) a ružových (1. stupeň varovania) okresoch osoby vstupujúce do objektu/areálu školy a školského zariadenia sa nemusia preukazovať negatívnym výsledkom testu na ochorenie COVID-19.

6 Podmienky prekrytia horných dýchacích ciest v škole

Povinnosť prekrytia horných dýchacích ciest upravuje vyhláška ÚVZ SR 175/2021 z 15. 4. 2021.

*Podmienky prekrytia horných dýchacích ciest v interiéri*

Povinnosť prekrytia horných dýchacích ciest (nos a ústa) respirátorom v interiéri majú všetci  
s výnimkou:

- osoby so závažnými poruchami autistického spektra a osoby so stredným a ťažkým mentálnym alebo sluchovým postihnutím

Povinnosť použitia respirátora možno nahradiť pri prekrytí horných dýchacích ciest (nos a ústa) rúškom, šálom alebo šatkou v prípade žiakov v škole alebo v školskom zariadení, pedagogických zamestnancov a odborných zamestnancov v rámci výchovno-vzdelávacieho procesu (mimo pedagogického procesu používajú respirátor) a zamestnancov s chronickými ochoreniami dýchacích ciest s dychovou nedostatočnosťou a zamestnancov s kožnými ochoreniami tváre, u ktorých by nosenie respirátora mohlo viesť k zhoršeniu zdravotného stavu.

*Podmienky prekrytia horných dýchacích ciest v exteriéri*

Povinnosť prekrytia horných dýchacích ciest (nos a ústa) respirátorom alebo inej preventívnej  
ochrannej pomôcky, a to rúška, šálu alebo šatky majú všetci s výnimkou

- osôb v exteriéri, pokiaľ sú od ostatných osôb, s ktorými nežijú v jednej domácnosti, vzdialené viac ako 5 metrov,

- osôb so závažnými poruchami autistického spektra a osôb so stredným a ťažkým mentálnym  
alebo sluchovým postihnutím.

7 Telesná a športová výchova na školách, využívanie školských telocviční

Telesná a športová výchova sa umožňuje vykonávať žiakom základných škôl v exteriéri, pričom je povolené cvičiť bez rúška za predpokladu dodržiavania min. 3 metrových odstupov medzižiakmi.  
Učitelia prispôsobia výber cvičení a aktivít tak, aby bol dodržaný odstup aj v prípade individuálnych aktivít a športov. Kontaktné tímové športy (futbal, basketbal, vybíjaná a pod.) nie sú povolené. Vhodné sú cvičenia na stanovištiach (posilňovacie, kompenzačné, strečingové), individuálne športy s využitím maximálnej plochy školských dvorov, prípadne prechádzky.

Školské telocvične ani šatne určené na prezliekanie žiakov sa nevyužívajú.

V Žihárci dňa 30.04.2021 Mgr. Žiačková Adriana

Riaditeľka ZŠ

Vyjadrenie Rady školy:

Vyjadrenie zriaďovateľa: